Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 916

(5) A szerzõdéses hálózaton keresztül megvalósuló forgalmazás azonban a forgalmazás hatékonysága szempontjából nem mindenképpen nélkülözhetetlen. Ezért kell elõírni, hogy a szerzõdés szerinti áruk viszonteladók részére történõ szállítása nem tiltható meg, ha a viszonteladók — ugyanahhoz a forgalmazási rendszerhez tartoznak [3. cikk 10. pontjának a) alpontja], vagy — olyan pótalkatrészeket vásárolnak, amelyeket saját maguk használnak javítási vagy karbantartási munkák elvégzéséhez [3. cikk 10. pontjának b) alpontja]. A gyártó vagy a forgalmazási rendszer vállalkozásai által a szelektív forgalmazási rendszer védelme céljából megtett intézkedések az e rendelet alapján adott mentességgel összeegyeztethetõk. Ez különösen vonatkozik a kereskedõnek arra a kötelezettségére, hogy közvetítõ kereskedõ szolgálatait igénybe vevõ végsõ fogyasztó részére csak akkor adhat el jármûveket, ha a fogyasztó meghatalmazta a közvetítõ kereskedõt arra, hogy ügynökeként eljárjon (3. cikk 11. pontja).

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes